**ΠΡΟΓΡΑΜΜΑΤΑ ΕΣΠΑ 2014-2020 ΓΙΑ ΤΗΝ ΕΡΕΥΝΑ, ΤΕΧΝΟΛΟΓΙΚΗ ΑΝΑΠΤΥΞΗ ΚΑΙ ΚΑΙΝΟΤΟΜΙΑ**

**H Γενική Γραμματεία Έρευνας και Τεχνολογίας (ΓΓΕΤ)** συμβάλλει στη διαμόρφωση μιας αναπτυξιακής στρατηγικής για τη χώρα που βασίζεται στην έξυπνη εξειδίκευση έχοντας κύριο μοχλό την **Έρευνα, την Τεχνολογία και την Καινοτομία (RIS3).** Η στρατηγική αυτή σχεδιάζεται και υλοποιείται παράλληλα τόσο σε εθνικό όσο και σε περιφερειακό επίπεδο, μέσα από διεργασίες αλληλεπίδρασης μεταξύ των δύο επιπέδων.

«**Έξυπνη εξειδίκευση** σημαίνει εντοπισμός των μοναδικών χαρακτηριστικών και μέσων κάθε χώρας και περιφέρειας, επισημαίνοντας τα συγκριτικά ανταγωνιστικά πλεονεκτήματά τους, και συγκεντρώνοντας τοπικούς παράγοντες και πόρους γύρω από ένα όραμα για το μέλλον τους, που άγεται από την αριστεία και την εξωστρέφεια».

Η ΓΓΕΤ έχει οργανώσει και προωθεί μια **ευρεία, συνολική και πρωτότυπη διαδικασία διαβούλευσης** για τον εντοπισμό των δυναμικών θεματικών τομέων προτεραιότητας στην έρευνα και καινοτομία στη χώρα, την λεγόμενη **Επιχειρηματική Ανακάλυψη**. Στη διαδικασία αυτή βασικό ρόλο έχουν οι συμβουλευτικές ομάδες ανά θεματικό τομέα, οι οποίες αποτελούνται από ειδικούς που προέρχονται από τον επιχειρηματικό κόσμο, όπως και από το ακαδημαϊκό και ερευνητικό οικοσύστημα. Η διαβούλευση αυτή αποτελεί μια **δυναμική δραστηριότητα**, συνεχώς ανανεούμενη, και τα αποτελέσματα αυτής εμπλουτίζονται σε κάθε στάδιο από τους ίδιους τους ωφελούμενους (ερευνητές και επιχειρήσεις) μέσα από ανοικτά workshops.

Η ΓΓΕΤ στηρίζει παράλληλα την υλοποίηση των **Περιφερειακών Στρατηγικών για την Έξυπνη Εξειδίκευση** με την μεταφορά τεχνογνωσίας και την συμμετοχή στον σχεδιασμό κατάλληλων εργαλείων πολιτικής.

**Τα Προγράμματα ΕΣΠΑ 2014-2020 συνολικού προϋπολογισμού 956 εκ. €** που έχει σχεδιάσει και υλοποιεί η ΓΓΕΤ και η Ειδική Υπηρεσία Διαχείρισης και Εφαρμογής Δράσεων στους τομείς Έρευνας, Τεχνολογικής Ανάπτυξης και Καινοτομίας (ΕΥΔΕ ΕΤΑΚ) αξιοποιούν τις θεματικές προτεραιότητες που προκύπτουν από τη διαδικασία της Επιχειρηματικής Ανακάλυψης στο πλαίσιο της προώθησης της Εθνικής Στρατηγικής Έρευνας και Καινοτομίας για την Έξυπνη Εξειδίκευση (RIS3) της περιόδου 2014-2020. Οι πόροι αντλούνται από το Επιχειρησιακό Πρόγραμμα «Ανταγωνιστικότητα, Επιχειρηματικότητα και Καινοτομία» (ΕΠΑνΕΚ) 2014 -2020 του Υπουργείου Οικονομίας και Ανάπτυξης.

|  |  |
| --- | --- |
|  | **Προγράμματα ΕΣΠΑ 2014-2020 Κρατικών Ενισχύσεων** |
|  | **Τίτλος Δράσης** | **Σύντομη περιγραφή** | **Ωφελούμενοι** | **Προϋπολογισμός** |
| 1. | ΕΡΕΥΝΩ – ΔΗΜΙΟΥΡΓΩ - ΚΑΙΝΟΤΟΜΩ *(διαχείριση από την ΕΥΔΕ ΕΤΑΚ)* | Α’ Κύκλος: Βασικός στόχος της ενιαίας δράσης «Ερευνώ – Δημιουργώ – Καινοτομώ» είναι η σύνδεση της έρευνας και της καινοτομίας με την επιχειρηματικότητα και η ενίσχυση της ανταγωνιστικότητας, της παραγωγικότητας και της εξωστρέφειας των επιχειρήσεων προς διεθνείς αγορές, με σκοπό τη μετάβαση στην ποιοτική καινοτόμα επιχειρηματικότητα και την αύξηση της εγχώριας προστιθέμενης αξίας.Β΄ Κύκλος: η Δράση αποσκοπεί στον εμπλουτισμό του στελεχιακού δυναμικού τμημάτων R&D καινοτόμων επιχειρήσεων και την ανάδειξη του ερευνητικού και επιχειρηματικού οικοσυστήματος που δραστηριοποιείται στις τεχνολογίες που σχετίζονται με την 4η Βιομηχανική Επανάσταση. Επίσης χρηματοδοτούνται οι προτάσεις που έχουν αξιολογηθεί με Seal of Excellence (Σφραγίδα Αριστείας) στο πρόγραμμα Ορίζοντας 2020 της Ε.Ε.Οι προτάσεις που ενισχύονται στο πλαίσιο της Δράσης μπορούν να υποβάλλονται είτε από μεμονωμένες επιχειρήσεις, είτε από ομάδες επιχειρήσεων, είτε από συμπράξεις επιχειρήσεων με ερευνητικούς οργανισμούς. | Επιχειρήσεις, Πανεπιστήμια και Ερευνητικά κέντρα μέσω συνεργασίας | **Α’ Κύκλος 360 εκ.€** *(υπό υλοποίηση)***Β’ Κύκλος 250εκ.€** *(φάση αξιολόγησης προτάσεων)* |
| 2. | ΕΙΔΙΚΕΣ ΔΡΑΣΕΙΣ στους τομείς των Υδατοκαλλιεργειών, Βιομηχανικών Υλικών και Καινοτομίας στον Πολιτισμό | Η δράση αποσκοπεί στην επικέντρωση πόρων σε συγκεκριμένες ερευνητικές προτεραιότητες. Ειδικότερα,Οι ειδικές δράσεις «ΥΔΑΤΟΚΑΛΛΙΕΡΓΕΙΕΣ» και «ΒΙΟΜΗΧΑΝΙΚΑ ΥΛΙΚΑ» αφορούν στη συνεργασία μεταξύ δυναμικών επιχειρήσεων και Οργανισμών έρευνας και διάδοσης γνώσεων για την υλοποίηση έργων έρευνας των οποίων τα ερευνητικά αποτελέσματα αξιοποιούνται και ενσωματώνονται σε αλυσίδες αξίας στους εν λόγω τομείς.Η ειδική δράση «ΑΝΟΙΧΤΗ ΚΑΙΝΟΤΟΜΙΑ ΣΤΟΝ ΠΟΛΙΤΙΣΜΟ» έχει στόχο την υλοποίηση εμβληματικού χαρακτήρα έργων έρευνας/ καινοτομίας με την ανάπτυξη προϊόντων, υπηρεσιών, πρωτότυπων ερευνητικών διατάξεων, νέων τεχνολογιών ή άλλων καινοτόμων εφαρμογών με πυλώνες παρέμβασης τη διάγνωση, συντήρηση, τεκμηρίωση και ανάδειξη μνημείων, έργων τέχνης, αντικειμένων και άλλων ιστορικών στοιχείων πολιτισμού. | Επιχειρήσεις, Φορείς Πολιτισμού, όπως και τα Πανεπιστήμια και Ερευνητικά κέντρα μέσω συνεργασίας | **40 εκ.€** |
| 3. | Διμερείς Συνεργασίες Έρευνας και Τεχνολογίας (Δράσεις για την Ευρωπαϊκή και Διεθνή δικτύωση των ερευνητικών ομάδων) | Προγράμματα χρηματοδότησης έρευνας και τεχνολογίας σε έργα συνεργασίας μεταξύ επιχειρήσεων και δημόσιων ερευνητικών οργανισμών της χώρας μας με αντίστοιχους των άλλων χωρών. Οι διακρατικές δράσεις που είναι σε εξέλιξη:Ελλάδα-Κίνα Ελλάδα - ΙσραήλΕλλάδα – ΡωσίαΕλλάδα – Γερμανία | Επιχειρήσεις, Πανεπιστήμια και Ερευνητικά κέντρα | **50 εκ.€** |
| 4. | ERANETs / JU / JPIs | Η Γενική Γραμματεία Έρευνας και Τεχνολογίας καλεί τους Ελληνικούς φορείς που συμμετείχαν επιτυχώς στις Κοινές Προκηρύξεις Υποβολής Προτάσεων των Ευρωπαϊκών Δικτύων ERANETs, EURONANOMEDΙΙΙ, ERANETMED, TRANSCAN-2, FLAGERAII και ERANET RUS PLUS να υποβάλουν αιτήσεις για την χρηματοδότηση των εγκεκριμένων έργων τους. | Επιχειρήσεις, Πανεπιστήμια και Ερευνητικά κέντρα | **25 εκ.€** |
| 5. | Συνεργατικοί Σχηματισμοί Καινοτομίας (Clusters) | Αφορά στη δημιουργία και υποστήριξη καινοτομικών συνεργατικών συστάδων επιχειρήσεων και ερευνητικών φορέων, την ανάπτυξη και αξιοποίηση καινοτόμων προϊόντων και υπηρεσιών υψηλής προστιθέμενης αξίας. | Επιχειρήσεις και Πανεπιστήμια και Ερευνητικά κέντρα ως συνεργαζόμενοι φορείς | **24 εκ. €***(υπό προκήρυξη εντός του 2019)* |
| 6. | Κέντρα Ικανοτήτων (Competence Centers) | Ενισχύονται οι εργαστηριακές υποδομές παραγωγής καινοτομίας ώστε να παρέχουν εξειδικευμένες υπηρεσίες και τεχνογνωσία σε θεματικούς τομείς αιχμής με όρους αγοράς και σε συνεργασία με επιχειρήσεις | Πανεπιστήμια και Ερευνητικά κέντρα, επιχειρήσεις μέσω συνεργασίας | **30 εκ. €***(υπό προκήρυξη εντός του 2019)* |
| 7. | Συμμετοχή στο Clean Sky | Αποτελεί μια κοινή Ευρωπαϊκή πρωτοβουλία που αφορά κυρίως στον τομέα της αεροναυτικής – αεροναυπηγικής και τις τεχνολογίες για τη μείωση των εκπομπών CO2 και του θορύβου που προκαλείται από αεροσκάφη, αλλά και ένα ευρύτερο φάσμα θεματικών περιοχών, όπως τα ενσωματωμένα συστήματα, υλικά, νανο-ηλεκτρονική κτλ. | Το ερευνητικό και επιχειρηματικό οικοσύστημα της χώρας | **2 εκ. €** |

|  |  |
| --- | --- |
|  | **Προγράμματα ΕΣΠΑ 2014-2020 Μη Κρατικών Ενισχύσεων** |
|  | **Τίτλος Δράσης** | **Σύντομη περιγραφή** | **Ωφελούμενοι** | **Προϋπολογισμός** |
| 1. | Ενίσχυση Ερευνητικών Υποδομών Εθνικής Εμβέλειας | Στόχος της Δράσης είναι η ενίσχυση της καινοτομικής ικανότητας της χώρας στο πλαίσιο της Στρατηγικής Έξυπνης Εξειδίκευσης και η προώθηση της αριστείας μέσω της υποστήριξης ερευνητικών υποδομών εθνικής εμβέλειας που συμβάλλουν στην διαμόρφωση ελκυστικού περιβάλλοντος για την έρευνα στην Ελλάδα, εξασφαλίζοντας την ανοιχτή πρόσβαση των χρηστών σε αυτές, καθώς και τη δικτύωση και της συνεργασία τους με αντίστοιχες υποδομές στον Ευρωπαϊκό και διεθνή χώρο. | Πανεπιστήμια - Ερευνητικά Κέντρα | **91 εκ. €** |
| 2. | Δράση Στρατηγικής Ανάπτυξης Ερευνητικών Φορέων (ΚΡΗΠΙΣ ΙΙ) | Βασικός στόχος της δράσης είναι η ενίσχυση των στρατηγικών επιλογών των εποπτευομένων από τη ΓΓΕΤ Ερευνητικών και Τεχνολογικών Φορέων που προάγουν την αναπτυξιακή πορεία, την Αριστεία και την ποιότητα προσφερομένων προϊόντων και των υπηρεσιών, στο πλαίσιο της Στρατηγικής Έξυπνης Εξειδίκευσης 2014-2020 . Βασική επιδίωξη της δράσης, είναι η ενίσχυση της έρευνας (βασική έρευνα, βιομηχανική/εφαρμοσμένη έρευνα και πειραματική ανάπτυξη) και η εν δυνάμει αξιοποίηση των αποτελεσμάτων που θα προέλθουν από αυτήν.  | Ερευνητικά κέντρα και Τεχνολογικοί φορείς που εποπτεύονται από τη ΓΓΕΤ | **32 εκ. €** |
| 3. | Δράση Περιφερειακής Αριστείας | Δράση Περιφερειακής Αριστείας για την ενίσχυση ερευνητικών υποδομών σε παραμεθόριες και νησιωτικές περιφέρειες της χώρας, καθώς και σε περιφέρειες με χαμηλές επιδόσεις στην έρευνα και τεχνολογική ανάπτυξη: Ανατολική Μακεδονία – Θράκη, Δυτική Μακεδονία, Ήπειρο, Στερεά Ελλάδα, Πελοπόννησο, Βόρειο Αιγαίο, Νότιο Αιγαίο και Ιόνια Νησιά. | Πανεπιστήμια - Ερευνητικά Κέντρα | **54 εκ. €** |